### Ο τόπος, η χώρα, ο πλανήτης που ζω: Ψηφιακό Υλικό για Εκπαιδευτικούς
Αρχική | Η συνοικία μας | Η πόλης μας ή το χωριό μας | Αλλαγές στη γη του τόπου μας | Αλλαγές στον ουρανό του τόπου μας | Οι μετεωρολόγοι του σχολείου | Πληροφορίες

Προτεινόμενη διάρκεια: 1 διδακτικές ώρες

Σύμφωνα με το Πρόγραμμα Σπουδών, ο γενικός στόχος της ενότητας είναι: οι μαθητές/τριες να αναγνωρίσουν χαρακτηριστικά της πόλης ή του χωριού τους

Τα προσδοκώμενα μαθησιακά αποτελέσματα είναι οι μαθητές/τριες να είναι σε θέση να:

- συλλέγουν ή να αξιοποιούν δεδομένα που τους δίνονται ώστε να παρατηρούν και εντοπίζουν τα γεωμορφολογικά χαρακτηριστικά του τόπου τους.

- εντοπίζουν ομοιότητες και διαφορές ως προς τα γεωμορφολογικά χαρακτηριστικά διαφορετικών τόπων.

- ταξινομούν το παραπάνω υλικό ανάλογα με τα γεωμορφολογικά χαρακτηριστικά.

- καταγράφουν τα γεωμορφολογικά χαρακτηριστικά του κάθε τόπου

- αντιστοιχίζουν τα χαρακτηριστικά ενός τόπου με την ονομασία που ταιριάζει (ορεινός, πεδινός, παραθαλάσσιος, νησιωτικός)

Η ενότητα ξεκινά με συζήτηση για τα γεωμορφολογικά χαρακτηριστικά του τόπου που βρίσκεται η κατοικία αλλά και το σχολείο των μαθητών & των μαθητριών. Η πρώτη απλή δραστηριότητα έχει ως σκοπό να εισάγει τους όρους:

- ορεινός

- πεδινός

- παραθαλάσσιος

Στη συνέχεια μια άσκηση αντιστοίχισης εικόνων με τις όρους ορεινός,πεδινός & παραθαλάσσιος ολοκληρώνει τη διαδικασία εμπέδωσής τους από τους μαθητές & τις μαθήτριες. Ένα ΨΜΑ με τους ίδιους όρους μπορεί επίσης να αξιοποιηθεί για το σκοπό αυτό.

Τώρα λοιπόν οι μαθητές & οι μαθήτριες είναι σε θέση να χαρακτηρίσουν τον τόπο τους ως ορεινός ή πεδινό ή παραθαλάσσιος και να τον ζωγραφίσουν στο χώρο που υπάρχει διαθέσιμος στο βιβλίο. Να σημειωθεί ότι υπάρχουν αρκετοί τόποι στην Ελλάδα, όπου ταιριάζουν περισσότεροι του ενός χαρακτηρισμοί.

Αν υπάρχει διαθέσιμος διδακτικός χρόνος η ενότητα μπορεί να κλείσει με την παρακολούθηση στην τάξη 3 βίντεο από την Εκπαιδευτική Τηλεόραση, που αναφέρονται σε ορεινούς ή πεδινούς ή παραθαλάσσιους τόπους της χώρας μας.