### Ο τόπος, η χώρα, ο πλανήτης που ζω: Ψηφιακό Υλικό για Εκπαιδευτικούς
Αρχική | Η συνοικία μας | Η πόλης μας ή το χωριό μας | Αλλαγές στη γη του τόπου μας | Αλλαγές στον ουρανό του τόπου μας | Οι μετεωρολόγοι του σχολείου | Πληροφορίες

Πρ οτεινόμενη διάρκεια: 3 διδακτικές ώρες

Σύμφωνα με το Πρόγραμμα Σπουδών, ο γενικός στόχος της ενότητας είναι οι μαθητές/τριες να ερευνήσουν τα χαρακτηριστικά του καιρού και των εποχών στον τόπο που ζουν.

Τα προσδοκώμενα μαθησιακά αποτελέσματα είναι οι μαθητές/τριες να είναι σε θέση να:

- ερευνούν τον καιρό που επικρατεί στον τόπο τους από το πρωί έως το βράδυ, από μέρα σε μέρα και για μια εβδομάδα και για διαφορετικές εβδομάδες

- περιγράφουν τον καιρό με όρους: ζέστη, κρύο, βροχή, συννεφιά, λιακάδα, άνεμος κλπ

- καταγράφουν τον καιρό της κάθε μέρας σε ειδικό πλαίσιο που αναρτούν στην τάξη τους με σύμβολα που χρησιμοποιούν οι επιστήμονες για τον καιρό

- καταγράφουν τον καιρό σε ένα πλαίσιο κάθε μέρα για μια εβδομάδα σε κάθε εποχή του χρόνου (φθινόπωρο, χειμώνα, άνοιξη)

- συγκρίνουν τον καιρό της παραπάνω εβδομάδας στις τρεις διαφορετικές εποχές και να διαπιστώνουν ομοιότητες και διαφορές.

- συγκρίνουν τις καιρικές συνθήκες και τα γεωμορφολογικά χαρακτηριστικά σε ένα τόπο με τη ζωή και τις δραστηριότητες των κατοίκων του.

ΠΡΟΣΟΧΗ: Η θεματική ενότητα απαιτεί δεδομένα καιρικών συνθηκών από τις τέσσερις εποχές του έτους. Επομένως προτείνεται να ξεκινήσει η διδασκαλία της κατά τη διάρκεια του Φθινοπώρου και να ολοκληρωθεί κατά τις πρώτες ημέρες του Ιουνίου.

Προτείνεται να επιλέξουν οι μαθητές και οι μαθήτριες δύο διαφορετικούς τόπους της χώρας μας: έναν ορεινό και έναν παραθαλάσσιο. Στη συνέχεια χωρίζονται σε ομάδες. Κάθε ομάδα παρατηρεί και καταγράφει στον πίνακα του βιβλίου τα χαρακτηριστικά για διαφορετικό τόπο:

· θερμοκρασία (ως ζέστη ή κρύο)

· άνεμος (ως ισχυρός ή μέτριος)

· Βροχή, Ηλιοφάνεια, Σύννεφα, Χιόνι

Κάθε ομάδα παρουσιάζει τις παρατηρήσεις της.

Συγκρίνουμε τις παρατηρήσεις του καιρού ενός τόπου σε διαφορετικές εποχές.

Συγκρίνουμε τις παρατηρήσεις του καιρού σε διαφορετικούς τόπους την ίδια εποχή.

Επισημαίνεται στους μαθητές ότι μόνο μια εβδομάδα παρατήρησης του καιρού μπορεί να μην οδηγήσει σε ασφαλή συμπεράσματα για τη διαφορά του καιρού σε διάφορες περιοχές της χώρας.

Απαντήσεις στις δραστηριότητες

Ένα παράδειγμα για τις ανθρώπινες δραστηριότητες που επηρεάζονται από τον καιρό είναι ότι “Οι ψαράδες δεν βγαίνουν για ψάρεμα τον χειμώνα”.

Ενδεικτική πρόταση STEM:

Θέμα: Σχεδίαση ενός χάρτη του σχολείου για παιχνίδι «κυνήγι θησαυρού».

Οι μαθητές/τριες διερωτώνται: Πώς θα απεικονιστεί το κτίριο και η αυλή του σχολείου σε χαρτί Α4; Πώς θα συμβολιστούν οι διάφοροι χώροι και τα αντικείμενα; Ο/η εκπαιδευτικός οργανώνει ένα κυνήγι θησαυρού.